23. schôdza NR SR - 11.deň - B. popoludní
Dátum: 2024-12-10
Poslanec: Matovič, Igor (SLOVENSKO)
Druh vystúpenia: Vystúpenie v rozprave

6. Kolegovia, kolegyne, dovoľte, aby som za náš poslanecký klub hnutia SLOVENSKO a možno aj z pozície človeka, ktorý sa svojho času neskrýval jak zbabelec Fico pred lekárskymi odborármi a ktorý som s nimi strávil desiatky, desiatky hodín pri veľmi podobnom rokovaní, ktoré sa dnes, ktoré dnes na Slovensku posledné týždne prebieha. V prvom rade teda, samozrejme, by sme si mali dať otázku, keďže táto rozprava je o skrátenom alebo o návrhu na skrátené legislatívne konanie, že či je dôvod na skrátené legislatívne konanie. Osobne sa nazdávam, že dôvod tu nie je, lebo vy si ten dôvod vyrábate sami. Čiže je vo vašej moci, vo vašich rukách, v rozhodnutí Roberta Fica, ktorý sa zbabelo teraz niekde v subtropickej Brazílii vyhrieva na slniečku a robí si dovolenku, tak je v jeho možnosti, v možnosti Roberta Fica, aby dôvod zrušil. Lebo áno, vy hovoríte, že týmto chcete zabrániť škodám, ktoré by mohli vzniknúť na zdraví, možno aj sprostredkovane hospodárske škody a podobne, ale je to na vašom rozhodnutí, pán minister, a hlavne na rozhodnutí zbabelca Fica, ktorý to na vás hodil. Ja som minule použil také nepekné slovo, chcem sa ospravedlniť, mi to potom nejaký kolega vytkol, že som povedal, že vlastne to hovno vám hodil na hlavu. Dobre, ale tento problém vám hodil na hlavu a nechal vás v tom štichu. Ale on má, on má kľúče od kasičky, on má ministra financií, on sa môže takto rozhodnúť, že tým lekárom nebude siahať napríklad na výplaty, a on sa môže rozhodnúť, že konečne zruší kontrakt s Haščákom, ktorý uzavrel v roku 2006 v byte na Vazovovej. Máme o tom krásne dôkazy, 39 hodín nahrávok z bytu na Vazovovej, máme to aj v písomnej podobe, kde krásne si vieme pozrieť, kolegyňu Cigánikovú počkám, kým dotelefonuje. Nie, ja som iba čakal na predsedajúceho, že či bude dodržiavať rokovací poriadok a bude, bude vyžadovať, aby sa tu neporušoval rokovací poriadok, ale videl som, že sú tu rovní a rovnejší, takže predsedajúci bol ticho., Cigánikovej dovolil telefonovať... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, nie je, nie je cez vás vidieť na pani poslankyňu, dobre? Ak by ste ma upozornil, tak ja ju upozorním. Môžte pokračovať, máte slovo. Matovič, Igor, poslanec NR SR Takže je to len a len na zbabelcovi z Brazílie Robertovi Ficovi, kedy zruší diabolský kontrakt o rozkrádaní zdravotníctva s Jaroslavom Haščákom z Penty. Pred 18 rokmi ten kontrakt uzavrel, znel veľmi zjednodušene a parafrázujem, ako teda by sme sa, pán Fico, vedeli dohodnúť, ak by sme chceli vytvoriť nejaký priestor v zdravotníctve, na čo Fico odpovedá, s dôverou sa obráťte na Pali Pašku, má moju plnú dôveru, len by som teda chcel vedieť potom, aby som bol informovaný, kto má aký priestor. Tento diabolský kontrakt na rozkrádanie peňazí určených na liečbu chorých ľudí Robert Fico v byte na Vazovovej v roku 2006 s Haščákom z Penty uzavrel a odvtedy, odkedy získal moc, začal klondike v prospech finančných skupín v slovenskom zdravotníctve. Tým teda hovorím, a to je kľúčový dôkaz alebo teda argument, prečo nie je treba skrátené legislatívne konanie, lebo stačí najprv zrušiť zmluvu s diablom, ktorý pôsobí v slovenskom zdravotníctve, alebo s parazitom, ktorú diabol Fico, lebo človek, ktorý rozkráda, uzavrie kontrakt s majiteľom finančnej skupiny na rozkrádaní peňazí určených na liečbu chorých ľudí, môžme nazvať aj takýmto expresívnym výrazom, ktoré Fico uzavrel s parazitom na peniazoch určených na liečbu chorých ľudí, s Jaroslavom Haščákom. Ak tento kontrakt sa zruší a prestane Haščák rozkrádať peniaze určené na liečbu chorých ľudí, bude po probléme. Nebudú požiadavky lekárskych odborárov, lebo si priznajme, že to nie je už o platoch. Žiaden normálny lekár z 3 300 lekárov nebude riskovať svoje miesto v nemocnici, ktoré má povedzme možno najbližšie k bydlisku, jednoducho zvykol si tam, má tam kolegov, má tam možno rodinu, známych v nemocnici, cíti sa tam dobre, aj keď je to zúfalé, veľakrát plesnivé, nemá prístroje, nemá lieky, lebo vie, že jednoducho SMER vo veľkom roky rokúce zdravotníctvo rozkráda, ale nikto z nich nebude riskovať, že o tú prácu, ktorú má rád, to poslanie, ktoré má rád, príde kvôli 62 eurám. Neklamte, pán minister, verejne, že lekárom ide len a len v tomto prípade o platy. Ukážte mi jedného, komu ide o 62 eur. Tým lekárom v prvom rade, odborárom ide o to, aby ste konečne prestali pritakávať rozkrádaniu slovenského zdravotníctva finančnou skupinou Penta a spol. Nič iné sa tu nedeje počas trinástich, štrnástich rokov vlády, ako bohapusté rozkrádanie peňazí určených na liečbu chorých ľudí. Len v roku 2011 istý Drucker, ktorý je dnes ministrom školstva, bol poradcom Haščáka, ako pri zlúčení poisťovní Apollo a Dôvera vytunelovať 440 mil. určených na liečbu chorých ľudí a ako to vytunelovať tak, že sa z toho nezaplatí ani jedno jediné euro a ako to urobiť tak, aby sa tu Haščák mohol tváriť, že je vlastne počestný podnikateľ, ktorý vlastne len ľuďom chce dobre a chce im zabezpečiť viacej zdravia. Ale všetko to je dôsledkom, to, čo sa tu v zdravotníctve deje od roku 2006, všetko je dôsledkom toho, že v 2006 roku uzavrel Haščák diabolský kontrakt s Robertom Ficom o tom, ktorý som citoval na začiatku, o tom, ako rozkrádať peniaze chorých ľudí. A to, čo chcú odborári v svojich požiadavkách, tak okrem platov sú všetko požiadavky na to, aby klepli po prstoch parazitom v slovenskom zdravotníctve. Ale to Fico nechce. A ja som hlboko presvedčený, že ten kontrakt pokračuje ďalej. Nahrávky z tej, z tohto bytu na Vazovovej sú len z roku 2006, len kontakty a biznisy medzi týmito dvomi ľuďmi, medzi Haščákom a Ficom na úkor chorých ľudí, na úkor pacientov, na úkor tisícok zbytočne zomretých ľudí, ktorí zomreli len preto, lebo nedostali adekvátnu starostlivosť, lebo neboli na to peniaze, lebo skončili na Haščákovom účte na Cypre, som presvedčený o tom, že Fico to nerobí pre Haščáka zadarmo. Som presvedčený o tom, že má osobný prospech a dlhoročný prospech a nielen Fico, ale aj ostatní, a nielen nebohý Paška, ale aj ostatní ľudia, ktorí tento zločinecký kontrakt s Haščákom urobili. A odborári v tých svojich požiadavkách nechcú nič iné, iba aby ste konečne zrušili tento diabolský kontrakt na okrádaní chorých ľudí, aby ste konečne dali peniaze štátnym nemocniciam, ktoré vykonávajú väčšinu tých najťažších zákrokov, ale platíte ich ako nejakých pokútnych obchodníkov so zdravím. Tlačíte peniaze do malých nemocníc na základe paušálnych platieb, ale neplatíte za výkony veľké nemocnice, ktoré zachraňujú životy vo finále, lebo tá malá nemocnica si s tým nevie rady. Pán minister, vy nie ste tajtrlík, vy ste minister a minister sa má starať o dobro ľudí. A keď viete, že máte za premiéra sluhu mafie, ktorý takúto dohodu urobil o rozkrádaní peňazí určených na liečbu chorých ľudí, tak sa, prosím vás, voči tomu postavte. Prečo ste ešte ani raz nezobrali na rokovanie s odborármi Fica?